 ימיני: בת''ה סי' ק''ו כתב דבני ריינוס מתחילין להדליק בנר יותר שמאל ופונה לצד ימין מטעם כל פינות וכו' וכן עשה מהר''ם. ובני אוסטרייך מתחילין לצד ימין ומדליקין כדרך שאנו בני ברית כותבין וכתב שם להשוות הדיעות האלו דבמקום שאין מזוזה בחדר ממילא צריך להדליק בימין הכניס' בצד הטפח הסמוך לפתח וא''כ הנר שהוא כנגד ימינו הוא הסמוך לפתח לעולם ובו צריך להתחיל שהוא עקר המצו' דבדידיה לחוד הוי סגי אי לא הוי בעי למהוי מן המהדרין אבל בני ריינו''ס מיירי שיש לו מזוז' בחדרו וא''כ הוא צריך להדליק בשמאל הכניס' וא''כ נר הסמוך לפתח לעולם נגד שמאלו. וא''ת א''כ מה צריך מהר''ם לטעם דכל פינות וכו' תיפוק לי' משום ה''ט דצריך להדליק תחל' בטפח הסמוך לפתח וי''ל דנ''מ אם היו הנרות מסודרים מצד הפתח לצד דופן שכנגד הפתח כגון אם הפתח במזרח והנרות מסודרים ממזרח למערב שאז צריך להפוך פניו לדרום ולהתחיל בנר שסמוך לפתח ולא יהפוך פניו לצפון ויתחיל באותו הנר משום דכל פינות וכו' עכ''ל. וכתב ב''י על זה ונרא' שמנהג בני ריינו''ס הוא הנכון שצריך להדליק כל לילה על הנר הנוסף וכמו שכתב כאן בש''ע ואין לחלק בין היכא שהנרות בימין הכניס' להיכא שהם בשמאל הכניסה וכן אנו נוהגים עכ''ל. (והנה במ''א כתב דמהרי''ל ומהרי''ו מיירי כשאוכל בחדר בפני עצמו ואינו נכון עיין אליה רבה ומבואר בב''ח ובשכנה''ג דהמשתתף צריך לשמוע הברכות מהמברך דאם לא כן צריך לברך על הראי') וכתב רש''ל המדקדק יניח באורך כשפוד שיהא כולן שווין בטפח הסמוך לפתח ויתחיל בשמאל ויפנה לימין וכ''פ הב''ח. וכ''כ הט''ז נהגתי בעצמי הדרך היותר נכון לסדר הנרות באורך סמוך להפתח כמ''ש רש''ל כדי שיהיו כל הנרות בטפח הסמוך לפתח ולהדליק בליל' ראשונ' בנר שאצל הכותל ובליל שני יוסיף לו נר שני סמוך לו לצד חלל החדר ויתחיל בנר הנוסף ויסיים בנר שאצל הכותל וכן בכל לילה שאח''כ יוסיף נר אחד לצד חלל החדר ויתחיל בו ויסיים באותו שאצל הכותל. ואם אי אפשר לסדר כן יסדר אותם על הכותל כשור' מצד ימין הפתח ואע''פ שהאחרים שיוסיף לא יהיו כולם בטפח הסמוך לפתח אין חשש בזה כיון שהנר הראשון הוא באותו טפח סגי ויתחיל בכל ליל' בנוסף שהוא ימין המזומן בפני האדם וידליק אח''כ עד נר שאצל הכותל כנ''ל נכון עכ''ל ע''ש. ומט''מ כתב בשם רש''ל שיניחם בתוך חלל הפתח כמו המזוז' ע''ש: 